Dîwanê Hemserekîye yê KCDK-E  derheqê hêrişê vera banê HDPyî û qetilkerdişê Denîze Poyraze de eşkerayîye daye veng da ke wa her kes semedê paştdayîşê HDPyî vejîyo kuçeyan.
Eşkerayîye de bale ameye ser antene ke îqtîdarê AKP-MHPyî tim HDPyî sey hedefî ramojneno û ame vatene ke berpirsîyarê nê hêrişî qetilkerdişî no îqtîdar o. Seba ke NATO û welatê Ewropa paştî danê Tirkîya berpîrsîyarîya înan zî esta.
KCDK-E hêrişê vera HDPyî şermezar kerd û veng da ke wa her ca de lezabez her kes vejîyo kuçeyan wayîrê HDPyî vejîyo. Eşkerayîye de ame vatene ke bitaybetî do roja şemeyî çalakîyê merkezî bêrê kerdene û semedê tewrbîyayîşî ame vengdayene.
